Ιππομέδοντας

Στην Αρχαία ελληνική μυθολογία ο Ιππομέδων ήταν ένας από τους αρχηγούς στην εκστρατεία Επτά επί Θήβες, ζούσε στην Πελοποννησιακή Λέρνη.
Βιβλιοθήκη Απολλοδώρου, 3.6.3Ευριπίδης, Φοίνισσαι, 125 Ο Παυσανίας έδειξε τα θεμέλια της οικείας του που υπήρχαν στην εποχή του. Σύμφωνα με άλλη παράδοση πάντως, κατοικούσε στις Μυκήνες. Ο Ευριπίδης στην τραγωδία του Ικέτιδες τον περιγράφει σαν πρόσωπο που αντιπαθούσε την άνεση και τις πολυτέλειες, αγαπούσε την σκληραγωγία ώστε να είναι κάθε στιγμή έτοιμος για μάχη.Ευριπίδης, Ικέτιδες, 881 - 887
Ο πατέρας του ήταν ο Ταλαός, πατέρας του Άδραστου, ή ο Αριστόμαχος του Ταλαού, ή ο Μνησίμαχος.Γάιος Ιούλιος Υγίνος, Fabulae, 70 Στην περίπτωση που ήταν ο Μνησίμαχος, η μητέρα του ήταν η Μετιδίκη κόρη του Ταλαού, ο Άδραστος συνεπώς ήταν θείος του.Παυσανίας, "Περιγραφή της Ελλάδος", 10.10.3 Με την κόρη του Έλατου Ευανίππη απέκτησε τον Πολύδωρο, έναν από τους Επιγόνους.Γάιος Ιούλιος Υγίνος, Fabulae, 71Παυσανίας, "Περιγραφή της Ελλάδος", 2.20.5 Η σύζυγος του επίσημα ήταν η Νεάλκη και ο γιος του ο Δημοφών.Στάτιος, "Θηβαίδα", 12. 122Ευριπίδης, Φοίνισσαι, 126

Ο Αισχύλος στην τραγωδία του Επτά επί Θήβας παρουσιάζει τον Ιππομέδων με την παράσταση του φλεγόμενο Τυφώνα στην ασπίδα του, επιτέθηκε στην Ογκαίη Πύλη όπου αντιμετώπισε τον γιο του Οινοπέως Υπέρβειο.Αισχύλος, Επτά επί Θήβας, 486 - 505 Ο Ευριπίδης στην τραγωδία του Φοίνισσαι τον παρουσιάζει με την εικόνα του Άργου του Πανόπτη στην ασπίδα του να επιτίθεται στην Ογκαίς πύλη.Ευριπίδης, Φοίνισσαι, 1113 - 1118 Η Βιβλιοθήκη Απολλόδωρου αναφέρει ότι σκοτώθηκε σε μάχη με τον Ίσμερο, γιο του Άστακου.Βιβλιοθήκη Απολλοδώρου, 3.6.8 Ο Ρωμαίος ποιητής Στάτιος προλογίζει τον Ιππομέδοντα στο έργο του Θηβαίς. Στο Βιβλίο 9 του έργου πολεμά πάνω από το σώμα του Τυδέως για να το πάρει πίσω αλλά αποτυγχάνει, στην πορεία του για τον ποταμό Ισμηνό σκοτώνει τον έναν αντίπαλο πίσω από τον άλλον για να εκδικηθεί τον θάνατό του. Το ένα από τα θύματα του ήταν ο νεαρός Κραναεύς γιος του θεού Πανός και της Νύμφης Ισμηνίδας. Η Ισμηνίδα βρήκε τη σορό του γιου της και παρακάλεσε τον πατέρα της, τον ποταμό Ισμηνό, να εκδικηθεί. Ο ποταμός Ισμηνός σήκωσε τα νερά του και παραλίγο να πνίξει τον Ιππομέδοντα μέχρι τη στιγμή που η Ήρα παρακάλεσε τον Δία να επέμβει για να σωθεί. Ο ποταμός τον ξέβγαλε, οπότε δέχτηκε μια σκληρή επίθεση με βέλη από τους εχθρούς του και βρήκε τον θάνατο, ο Υψεύς πήρε το κράνος του σαν τρόπαιο και προανήγγειλε τον θάνατο του στους συμπολεμιστές του πριν τον σκοτώσει ο Καπανέας.Στάτιος, Θηβαίδα, 9. 90 - 569 Ο Παυσανίας γράφει (Ι΄ 10,3) ότι οι Αργείοι αφιέρωσαν άγαλμα του Ιππομέδοντα στους Δελφούς.

Παραπομπές

Πηγές
 Emmy Patsi-Garin: Επίτομο λεξικό Ελληνικής Μυθολογίας, εκδ. οίκος «Χάρη Πάτση», Αθήνα 1969
 Γεώργιος Σιέττος: Ήρωες και Αγίοι στην Αρχαιοελληνική και Χριστιανική Λατρεία, εκδ. Πύρινος Κόσμος, σελ 175

Ιππομεδοντας